Държавен вестник, бр. 87, 2012 г., стр. 27

БРОЙ  87	
Д Ъ Р Ж А В Е Н  В Е С Т Н И К 	
СТР.  27  
2. леки;
3. средни;
4. тежки.
(2) Категоризацията се извършва за всеки 
отделен опит, като се използват критериите 
за определяне съгласно приложение № 8.
(3) Не се разрешава извършването на опити 
по ал. 1, т. 4, при които се причинява силна 
болка, страдание или дистрес на животните, 
които има вероятност да са продължителни 
и не могат да бъдат облекчени.
Чл. 44. (1) Когато при изключителни и 
научно обосновани съображения Комисията 
по етика към животните счете, че има необ­
ходимост от използването на опит по чл. 43, 
ал. 3, дава положително становище за осъ­
ществяването му.
(2) Изпълнителният директор на БАБХ въз 
основа на становището по ал. 1 уведомява 
Постоянния комитет по хранителната верига 
и здравето на животните към Европейската 
комисия, като посочва причините за реше­
нието си и предоставя мотиви.
(3) Изпълнителният директор на БАБХ 
след положително решение от Комитета по 
ал. 2 издава заповед, с която разрешава из­
вършването на опита за определен период от 
време, посочен в решението.
Чл. 45. (1) След приключване на опита ве­
теринарният лекар извършва пълен преглед на 
всяко едно използвано животно и ако прецени, 
че здравето му ще се възстанови напълно, 
го настанява в помещенията по чл. 51, ал. 1, 
т. 3, където се отглежда според условията на 
раздел ІV, като за дивите животни се изисква 
писмена преценка и на етолог.
(2) Ако след прегледа по ал. 1 ветеринарният 
лекар прецени, че здравето на животните не е 
възможно да се възстанови напълно и те ще 
останат в състояние на силна болка и дистрес 
или не могат да се отглеждат при условията 
по ал. 1, ветеринарният лекар ги евтаназира 
възможно най-скоро съгласно изискванията 
на чл. 28, като за дивите животни се изисква 
писмена преценка и на етолог.
(3) Когато едно животно няма да бъде 
използвано повече и след прегледа по ал. 1 
ветеринарният лекар прецени, че то е в добро 
здравословно състояние и не представлява 
опасност за околната среда и здравето на 
хората и животните, в зависимост от вида 
си може да бъде:
1. настанено в зоопарк или приют за жи­
вотни – за диви и екзотични животни, след 
съгласуване с Министерството на околната 
среда и водите;
2. настанено в приют или продадено като 
животно компаньон – за кучета, котки, хам­
стери, морски свинчета и други питомни 
животни;
3. върнато на свобода в естественото му 
местообитание в същия ареал, от който е 
взето – за диви животни, характерни за Ре­
публика България, които са взети от дивата 
природа след съгласуване с Министерството 
на околната среда и водите.
(4) След приключване на опита с животни 
от видовете по чл. 37, 41 и 45 от Закона за 
биологичното разнообразие разпореждането 
с тях се осъществява съгласно издаденото 
разрешително по чл. 49 от Закона за биоло­
гичното разнообразие.
(5) За приложение на ал. 3 и 4 се изисква 
разработена схема за повторно настаняване, 
която гарантира социализацията на живот­
ните, които се настаняват повторно. В случай 
на диви животни, когато е целесъобразно, се 
въвежда програма за възстановяване, преди 
те да бъдат върнати в тяхното местообитание. 
Разработената схема за повторно настаняване 
на дивите животни и програмата за възста­
новяване в местообитанията на същите се 
съгласува с Министерството на околната 
среда и водите.
Чл. 46. (1) Всяко повторно използване на 
опитни животни се извършва при условията 
и по реда на тази наредба.
(2) Животно, което вече е било използвано 
в един или повече опити, може да се използва 
повторно в нов опит, само при условие че са 
изпълнени следните условия:
1. предишните опити са били категоризи­
рани като „леки“ или „средни“;
2. предстоящият опит е категоризиран като 
„лек“, „среден“ или като такъв „с необратим 
край“;
3. положително становище от ветеринарния 
лекар, че общото здравословно състояние на 
животното и благосъстоянието му са напълно 
възстановени и то може да бъде използвано 
в следващ опит;
(3) Опитни животни, на които са причинени 
силна болка, страдание, дистрес или трайно 
увреждане, не се използват повторно в опити.
(4) При извънредни обстоятелства и положи­
телно становище от Комисията по етика към 
животните контролният орган може да поз­
воли повторно използване на животни, които 
са били използвани в опити, категоризирани 
като „тежки“, при условие че то не е използ­
вано повече от един път при опит, свързан 
със силна болка, дистрес или еквивалентно 
страдание, и след преценка от обслужващия 
обекта ветеринарен лекар.
(5) Обмен на органи и тъкани от умърт­
вени животни се осъществява в рамките на 
програми по чл. 6, ал. 1, т. 4, буква „г“.